《松棚》
宋代·张九成

炎炎暑气若为当，旋买松枝庇草堂。
一望翠阴何爽快，暂来吾室变清凉。
直疑仙去冰壶里，岂是生居汾水阳。
向晚薰风香入座，为君一再奏文王。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。